# Agustí Esclasans i Folch

Agustí Esclasans i Folch (Barcelona, 1895 - Barcelona, 3 de desembre de 1967) fou un escriptor i poeta català.
Molt influenciat per Eugeni d'Ors i Josep Maria López-Picó, s'integrà al corrent noucentista. Propugnà, tanmateix, una poesia basada fonamentalment en el ritme. Escriví un gran nombre d'obres poètiques. Va participar en els Jocs Florals de Barcelona. També escriví teatre i assaig i conreà profusament el periodisme i la crítica. Col·laborà especialment a La Revista i Mirador.
Durant la República va treballar per a l'Ajuntament de Barcelona. Va rebre el premi Maragall per la publicació de la seva obra La ciutat de Barcelona en l'obra de Jacint Verdaguer i va tenir una forta disputa amb la Colla de Sabadell (influent dins la Institució de les Lletres Catalanes) per editar-lo sense cura. A causa de la Guerra Civil Espanyola entre 1939 i 1941 estigué empresonat. Durant la postguerra hagué d'acceptar tota mena d'encàrrecs d'editorials, entre elles traduccions al castellà. És enterrat al Cementiri de Montjuïc (Barcelona).

## Obres
### Articles

* Catalunya vertebrada. Almanac de l'Esquella de la Torratxa, 1932

### Poesia

* Primer llibre de ritmes (1931).
* 50 sonets espirituals (1938).
* Poema de Catalunya en quinze volums, escrits entre 1950 i 1957.
Poemes presentat als Jocs Florals de Barcelona
* Ritmes (1928) (premi extraordinari dels Mantenidors)

### Prosa

* Articles inèdits, (1925).
* Històries de la carn i de la sang, (1928). (2020, segona edició)
* Víctor o La rosa dels vents, (1931). (1977, segona edició)
* El muchacho sin miedo, (1941).
* Todo es nuevo bajo el sol (novela), (1945).
* Historias de la carne y de la sangre, (1946).
* Urània o la música de les esferes (Novel·la de la vida barcelonina), (1946).
* Presència de Blanca (Novel·la de la vida barcelonina), (1947).
* Antologia de contes (1925-1960), (1960).

### Teatre

* Capitel·lo. Tragèdia en tres actes i en vers, (1934).

### Assaig

* La ciutat de Barcelona en l'obra de Jacint Verdaguer, 1937
* La meva vida, memòries, (primer volum, 1952; segon, 1957).

### Traduccions al català

* La pau de casa. Balzac, Honoré de. (Costums parisenques del Primer Imperi). Barcelona, 1924.
* Els bastidors de l'ànima, d'Evreinov, el 1931.
* Els poemes d'Edgar A. Poe. Barcino, 1934.
* Sant Agustí de Giovanni Papini. (1936).
* Oreig. d'Edgar A. Poe. Volum 8. Lírics anglesos. Edicions de La Rosa dels Vents. Barcelona, 1938.
* El darrer dia del condemnat de Victor Hugo.

### Traduccions al castellà

* Werther de Goethe, 1941.
* Defensa de la poesía de Shelley, 1942.
* Domingo d'Eugène Fromentin, 1942.
* Pequeños poemas en prosa de Charles Baudelaire, 1942.
* Cicerón y su drama político de Maffio Maffii (1942).
* El profesor de Charlotte Brontë, 1943
* El extraño caso del Dr. Jekyll y Mr. Hyde d'Stevenson, 1943.
* Aurelia, Silvia, Emilia de Nerval, 1943.
* Atala de Chateaubriand, 1944.
* La leyenda de Don Juan de Merimée, 1944.
* Himnos triunfales de Píndar, 1946.
* Mi corazón al desnudo de Baudelaire, 1947.

## Referències

* ↑ Agustí Esclesans i Folch a CIVTAT
* ↑ Agustí Esclasans i Folch a l'Enciclopèdia Catalana
* ↑ Huertas, Josep Maria. 'Mirador', la Catalunya impossible. Barcelona: Proa, p. 180. ISBN 84-8256-855-8.
* ↑ «Visat».
* ↑ Arxiu Històric de la Ciutat de Barcelona. Fons 6B-Jocs Florals, Sèrie III-Pliques

## Enllaços externs

* Agustí Esclasans i Folch a la GEC
* Entrevista de Mercè Rodoreda a Agustí Esclasans a papersvells.cat (originalment publicada a Clarisme el 18 de novembre de 1933).